Dona'm les entitats que hi ha en el text següent:
bé, l’administració de la Generalitat ha crescut de manera exagerada i desordenada, no pel que fa al tamany, quedi clar, no pel que fa al tamany, sinó pel que fa a les seves entitats dependents, que s’han multiplicat exponencialment al llarg dels darrers trenta anys. Superen en aquests moments amb escreix el nombre de doscentes entitats. Ara bé, colar aquesta mesura de calat en la llei de mesures ens fa ratificar-nos en la idea que no hi creuen o no s’ho creuen massa. I els ho dic perquè tot i que aquesta mesura forma part del seu pla de govern del 2021, per tant, donarien compliment al seu objectiu, aquest apareix o és molt similar a l’objectiu que apareixia en el pla de govern del 2017. I, com és evident, no van fer res. Colar-ho a la llei de mesures indica clarament la poca convicció en l’objectiu i, el que és pitjor, manlleva de nou al Parlament el debat polític i el diàleg social que seria necessari per portar a terme aquesta reforma. Per altra banda, la reducció del sector públic institucional que plantegi que en funció de la memòria d’impacte, segons el que indica l’informe del Consell de Treball Econòmic i Social, pot arribar a un vint-i-cinc per cent de la mesura del sector públic institucional. Serà compatible aquesta reducció amb les necessitats que s’ha posat de manifest amb la pandèmia que ha de desenvolupar el sector públic? Des del nostre grup, com els deia, volem millorar l’eficiència, però no tenim com a objectiu la reducció del sector públic. I aquesta modificació de la llei de mesures ni aclareix els objectius ni es porta a terme a on i com creiem que s’ha de fer perquè la convicció porti a l’èxit de la mateixa, que és absolutament, com deia, indispensable i imprescindible. Cinquè element, fa referència a la regulació en qüestions d’urbanisme. En primer lloc, l’article 75.15 de la llei de mesures fa referència, i llegeixo literalment, a que «les persones físiques o jurídiques privades poden presentar propostes per a la formulació de plans directors urbanístics.» Per primera vegada en la nostra legislació urbanística, actors, agents privats podran formular, podran presentar propostes d’elaboració de plans directors urbanístics. Inèdit. Ens sembla, com deia, inaudit que això es coli en la llei de mesura, sense un debat profund, tan profund com la profunditat de la mesura que vostès proposen en aquesta llei.
Generalitat : govern, Parlament : govern, Consell de Treball Econòmic i Social : organització